CELEX: 32011D0628
Language: el
Date: 2011-09-23 00:00:00
Title: Απόφαση 2011/628/ΚΕΠΠΑ του Συμβουλίου, της 23ης Σεπτεμβρίου 2011 , που τροποποιεί την απόφαση 2011/273/ΚΕΠΠΑ σχετικά με περιοριστικά μέτρα κατά της Συρίας

24.9.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 247/17
            
         ΑΠΌΦΑΣΗ 2011/628/ΚΕΠΠΑ ΤΟΥ ΣΥΜΒΟΥΛΊΟΥ
   της 23ης Σεπτεμβρίου 2011
   που τροποποιεί την απόφαση 2011/273/ΚΕΠΠΑ σχετικά με περιοριστικά μέτρα κατά της Συρίας
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη συνθήκη για την Ευρωπαϊκή Ένωση, και ιδίως το άρθρο 29,
   Εκτιμώντας τα ακόλουθα:
   
               (1)
            
            
               Στις 9 Μαΐου 2011, το Συμβούλιο εξέδωσε την απόφαση 2011/273/ΚΕΠΠΑ σχετικά με περιοριστικά μέτρα κατά της Συρίας (1).
            
         
               (2)
            
            
               Λόγω της σοβαρότητας της κατάστασης που επικρατεί στη Συρία, η Ένωση αποφάσισε να λάβει πρόσθετα περιοριστικά μέτρα κατά του συριακού καθεστώτος.
            
         
               (3)
            
            
               Οι επενδύσεις σε βασικούς τομείς της συριακής πετρελαιοβιομηχανίας θα πρέπει να απαγορευθούν.
            
         
               (4)
            
            
               Η κατάθεση συριακών τραπεζογραμματίων και κερμάτων στην Κεντρική Τράπεζα της Συρίας θα πρέπει να απαγορευθεί.
            
         
               (5)
            
            
               Επιπλέον πρόσωπα και οντότητες θα πρέπει να αποτελούν αντικείμενο των περιοριστικών μέτρων που αναφέρονται στην απόφαση 2011/273/ΚΕΠΠΑ.
            
         
               (6)
            
            
               Τα στοιχεία που αφορούν ορισμένα πρόσωπα που περιλαμβάνονται στον κατάλογο του παραρτήματος της εν λόγω απόφασης θα πρέπει να ενημερωθούν.
            
         
               (7)
            
            
               Η απόφαση 2011/273/ΚΕΠΠΑ θα πρέπει να τροποποιηθεί αναλόγως,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η απόφαση 2011/273/ΚΕΠΠΑ τροποποιείται ως εξής:
   
               1)
            
            
               Το άρθρο 2β αντικαθίσταται από το ακόλουθο κείμενο:
               «Άρθρο 2β
               Απαγορεύονται τα ακόλουθα:
               
                           α)
                        
                        
                           η χορήγηση χρηματικών δανείων ή πιστώσεων σε επιχειρήσεις της Συρίας οι οποίες δραστηριοποιούνται στους τομείς έρευνας, παραγωγής ή διύλισης της συριακής πετρελαιοβιομηχανίας ή σε συριακές ή συριακής ιδιοκτησίας επιχειρήσεις που δραστηριοποιούνται σε αυτούς τους τομείς εκτός Συρίας·
                        
                     
                           β)
                        
                        
                           η απόκτηση ή διεύρυνση της συμμετοχής σε επιχειρήσεις της Συρίας οι οποίες δραστηριοποιούνται στους τομείς έρευνας, παραγωγής ή διύλισης της συριακής πετρελαιοβιομηχανίας ή σε συριακές ή συριακής ιδιοκτησίας επιχειρήσεις που δραστηριοποιούνται σε αυτούς τους τομείς εκτός Συρίας, συμπεριλαμβανομένης της απόκτησης πλήρους κυριότητας των επιχειρήσεων αυτών και της απόκτησης μετοχών και αξιογράφων συμμετοχικής φύσης·
                        
                     
                           γ)
                        
                        
                           η δημιουργία κοινοπραξιών με επιχειρήσεις της Συρίας οι οποίες δραστηριοποιούνται στους τομείς έρευνας, παραγωγής ή διύλισης της συριακής πετρελαιοβιομηχανίας καθώς και με οιαδήποτε θυγατρική ή συνδεόμενη επιχείρηση που τελεί υπό τον έλεγχό τους.».
                        
                     
         
               2)
            
            
               Προστίθενται τα ακόλουθα άρθρα:
               «Άρθρο 2γ
               1.   Οι απαγορεύσεις που προβλέπονται στο άρθρο 2α δεν θίγουν την εκτέλεση, έως τις 15 Νοεμβρίου 2011, υποχρεώσεων προβλεπομένων σε συμβάσεις που έχουν συναφθεί πριν από τις 2 Σεπτεμβρίου 2011.
               2.   Οι απαγορεύσεις που προβλέπονται στο άρθρο 2β στοιχεία α) και β), αντιστοίχως:
               
                           i)
                        
                        
                           δεν θίγουν την εκτέλεση υποχρέωσης που απορρέει από συμβάσεις ή συμφωνίες που έχουν συναφθεί πριν από τις 23 Σεπτεμβρίου 2011·
                        
                     
                           ii)
                        
                        
                           δεν εμποδίζουν τη διεύρυνση συμμετοχής, εάν η διεύρυνση αυτή είναι υποχρεωτική δυνάμει συμφωνίας που έχει συναφθεί πριν από τις 23 Σεπτεμβρίου 2011.
                        
                     Άρθρο 2δ
               Η παράδοση συριακών τραπεζογραμματίων και κερμάτων στην Κεντρική Τράπεζα της Συρίας απαγορεύεται.».
            
         
               3)
            
            
               Το άρθρο 4 παράγραφος 3 στοιχείο ε) αντικαθίσταται από το ακόλουθο κείμενο:
               
                           «ε)
                        
                        
                           είναι αναγκαίοι για ανθρωπιστικούς σκοπούς, π.χ. την παροχή ή διευκόλυνση της παροχής βοήθειας, περιλαμβανομένων ιατροφαρμακευτικού υλικού, τροφίμων, εργαζομένων στον ανθρωπιστικό τομέα και άλλης σχετικής βοήθειας, ή τις απομακρύνσεις από τη Συρία·».
                        
                     
         Άρθρο 2
   Τα πρόσωπα και οι οντότητες που περιλαμβάνονται στο παράρτημα I της παρούσας απόφασης προστίθενται στον κατάλογο που περιλαμβάνεται στο παράρτημα της απόφασης 2011/273/ΚΕΠΠΑ.
   Άρθρο 3
   Στο παράρτημα της απόφασης 2011/273/ΚΕΠΠΑ, οι καταχωρίσεις για τα ακόλουθα πρόσωπα:
   
               1)
            
            
               Emad GHRAIWΑΤΙ·
            
         
               2)
            
            
               Tarif AKHRAS·
            
         
               3)
            
            
               Issam ANBOUBA,
            
         αντικαθίστανται από τις καταχωρίσεις που περιλαμβάνονται στο παράρτημα II της παρούσας απόφασης.
   Άρθρο 4
   Η παρούσα απόφαση αρχίζει να ισχύει την ημέρα της έκδοσής της.
   
      Βρυξέλλες, 23 Σεπτεμβρίου 2011.
      
         
            Για το Συμβούλιο
         
         
            Ο Πρόεδρος
         
         M. DOWGIELEWICZ
      
   
   
      (1)  ΕΕ L 121 της 10.5.2011, σ. 11.
   
      ΠΑΡΑΡΤΗΜΑ Ι
      
         Πρόσωπα και οντότητες που αναφέρονται στο άρθρο 2
      
      
         Πρόσωπα
      
      
                   
               
               
                  Όνομα
               
               
                  Στοιχεία ταυτοποίησης
               
               
                  Λόγοι
               
               
                  Ημερομηνία καταχώρισης
               
            
                  1.
               
               
                  Tayseer Qala Awwad
               
               
                  Έτος γέννησης.: 1943 Τόπος γέννησης: Δαμασκός
               
               
                  Υπουργός Δικαιοσύνης. Συνδέεται με το συριακό καθεστώς, υποστηρίζοντας τις πολιτικές και πρακτικές του για αυθαίρετες συλλήψεις και κρατήσεις.
               
               
                  23.09.2011
               
            
                  2.
               
               
                  Δρ Adnan Hassan Mahmoud
               
               
                  Έτος γέννησης: 1966 Τόπος γέννησης: Tartous
               
               
                  Υπουργός Πληροφοριών. Συνδέεται με το συριακό καθεστώς, υποστηρίζοντας και προωθώντας την πολιτική πληροφοριών του.
               
               
                  23.09.2011
               
            
         
      
         Οντότητες
      
      
                   
               
               
                  Επωνυμία
               
               
                  Στοιχεία ταυτοποίησης
               
               
                  Λόγοι
               
               
                  Ημερομηνία καταχώρισης
               
            
                  1.
               
               
                  Addounia TV (άλλως Dounia TV)
               
               
                  Τηλ.: +963-11-5667274, +963-11-5667271
                  Φαξ: +963-11-5667272
                  Ιστοχώρος: http://www.addounia.tv
               
               
                  Η Addounia TV έχει υποκινήσει τη χρήση βίας κατά αμάχων στη Συρία.
               
               
                  23.09.2011
               
            
                  2.
               
               
                  Cham Holding
               
               
                  
                              Cham Holding Building Daraa Highway - Ashrafiyat Sahnaya Rif Dimashq – Syria P.O Box 9525
                           
                        
                              Τηλ.: +963 (11) 9962 +963 (11) 668 14000 +963 (11) 673 1044
                           
                        
                              Φαξ: +963 (11) 673 1274
                           
                        
                              Ηλεκτρονική διεύθυνση: info@chamholding.sy
                           
                        
                              www.chamholding.sy
                           
                        
               
                  Ελέγχεται από τον Rami Makhlouf· η μεγαλύτερη εταιρεία χαρτοφυλακίου στη Συρία, στηρίζει το καθεστώς και ωφελείται από αυτό.
               
               
                  23.09.2011
               
            
                  3.
               
               
                  El-Tel Co. (άλλως El-Tel Middle East Company)
               
               
                  
                              Διεύθυνση: Dair Ali Jordan Highway, P.O.Box 13052, Damascus – Syria
                           
                        
                              Τηλ.: +963-11-2212345
                           
                        
                              Φαξ: +963-11-44694450
                           
                        
                              Ηλεκτρονική διεύθυνση: sales@eltelme.com
                           
                        
                              Ιστοχώρος: www.eltelme.com
                           
                        
               
                  Κατασκευάζει και προμηθεύει τηλεπικοινωνιακό εξοπλισμό για το στρατό.
               
               
                  23.09.2011
               
            
                  4.
               
               
                  Ramak Constructions Co.
               
               
                  
                              Διεύθυνση: Daa’ra Highway, Damascus, Syria
                           
                        
                              Τηλ.: +963-11-6858111
                           
                        
                              Κινητό τηλ.: +963-933-240231
                           
                        
               
                  Κατασκευάζει στρατώνες, συνοριοφυλάκια και άλλα κτίρια για τις ανάγκες του στρατού.
               
               
                  23.09.2011
               
            
                  5.
               
               
                  Souruh Company (άλλως SOROH Al Cham Company)
               
               
                  
                              Διεύθυνση: Adra Free Zone Area
                           
                        
                              Damascus – Syria
                           
                        
                              Τηλ.:+963-11-5327266
                           
                        
                              Κινητό τηλ.:+963-933-526812
                           
                        
                              +963-932-878282
                           
                        
                              Φαξ: +963-11-5316396
                           
                        
                              Ηλεκτρονική διεύθυνση: sorohco@gmail.com
                           
                        
                              Ιστοχώρος: http://sites.google.com/site/sorohco
                           
                        
               
                  Επενδύει σε τοπικά έργα του κλάδου της στρατιωτικής βιομηχανίας, κατασκευάζοντας τμήματα όπλων και συναφή είδη. Το 100 % της εταιρίας είναι στην κατοχή του Rami Makhlouf.
               
               
                  23.09.2011
               
            
                  6.
               
               
                  Syriatel
               
               
                  
                              Thawra Street, Ste Building 6ème étage, BP 2900
                           
                        
                              Τηλ.:+963 11 61 26 270
                           
                        
                              Φαξ: +963 11 23 73 97 19
                           
                        
                              Ηλεκτρονική διεύθυνση.: info@syriatel.com.sy
                           
                        
                              Ιστοχώρος: http://syriatel.sy/
                           
                        
               
                  Ελέγχεται από τον Rami Makhlouf· παρέχει χρηματοδοτική στήριξη στο καθεστώς: μέσω της σύμβασης άδειας εκμετάλλευσης καταβάλλει το 50% των κερδών της στην κυβέρνηση.
               
               
                  23.09.2011
               
            
   
      ΠΑΡΑΡΤΗΜΑ II
      
         Πρόσωπα και οντότητες που αναφέρονται στο άρθρο 3
      
      
                   
               
               
                  Ονομασία
               
               
                  Αναγνωριστικά στοιχεία (ημερομηνία γέννησης, τόπος γέννησης κ.ά.)
               
               
                  Λόγοι
               
               
                  Ημερομηνία καταχώρισης
               
            
                  1.
               
               
                  Emad GHRAIWATI
               
               
                  Ημερ. γένν.: Μάρτιος 1959, Τόπ. γένν.: Δαμασκός, Συρία
               
               
                  Πρόεδρος του Βιομηχανικού Επιμελητηρίου της Δαμασκού (Zuhair Ghraiwati Sons). Στηρίζει οικονομικά το συριακό καθεστώς.
               
               
                  2.9.2011
               
            
                  2.
               
               
                  Tarif AKHRAS
               
               
                  Ημερ. γένν.: 1949, Τόπ. γένν.: Homs, Συρία
               
               
                  Ιδρυτής του Ομίλου Akhras (εμπορικά αγαθά, εμπορία, επεξεργασία και υλικοτεχνική υποστήριξη), Homs. Στηρίζει οικονομικά το συριακό καθεστώς.
               
               
                  2.9.2011
               
            
                  3.
               
               
                  Issam ANBOUBA
               
               
                  Ημερ. γένν.: 1949, Τόπ. γένν.: Λατάκεια, Συρία
               
               
                  Πρόεδρος του Ιδρύματος Issam Anbouba για τη Γεωργική Βιομηχανία. Στηρίζει οικονομικά το συριακό καθεστώς.
               
               
                  2.9.2011